Ignis

* Splash art
* โมเดล

**Ignis** (อิกนิส) **The Anointed One** เป็นฮีโร่ลำดับที่ 42 ของเกม Arena of Valor ที่เข้าเกมมาในวันที่ 23 มิ.ย. 2017 ตำแหน่งเมจ

## เนื้อเรื่อง

"เปลวเพลิงศักดิ์สิทธิ์จะนำพวกเราไปสู่อาณาจักรแห่งความจริงประจักษ์"

หลักคำสอนของ Temple of Light ได้เล่าไว้ว่าเปลวเพลิงศักดิ์สิทธิ์คือสัญลักษณ์แห่งแสงสว่างและความจริงประจักษ์ ในฐานะผู้ปกป้องเปลวเพลิงศักดิ์สิทธิ์ Ignis ได้อาศัยความรู้มหาศาลที่เขามีควบคู่ไปกับความเชื่อมั่นที่ไม่อาจสั่นคลอนเพื่อนำทางผู้มีความเชื่อไปยังหนทางแห่งแสงสว่าง ด้วยเหตุผลนี้ทำให้เขาเป็นที่รู้จักอย่างกว้างขวางในฐานะ ผู้ชี้ทาง ทว่า ก่อนเหตุการณ์ทั้งหมดนี้ Ignis เป็นแค่นักปราชญ์ธรรมดาๆ ในวิหารเท่านั้น Ignis หมกมุ่นอยู่กับการแสวงหาความจริงประจักษ์ จึงใช้เวลาทั้งหมดของเขาอยู่ใน Tower of Contemplation ของวิหาร เขาได้อ่านหนังสือเก่าแก่มานับไม่ถ้วน ทำให้เขาได้ค้นพบคาถาควบคุมเปลวเพลิงศักดิ์สิทธิ์ที่ถูกลืมมานานแสนนาน น่าเสียดาย เปลวเพลิงศักดิ์สิทธิ์ได้มอดดับไปตั้งแต่ศตวรรษที่แล้ว ทำให้การค้นพบของเขานั้นไร้ค่า ทุกคนในวิหารต่างก็รู้สึกโศกเศร้ากับความเป็นจริงข้อนี้ ทุกคนยกเว้น Ignis ผู้รู้สึกยินดี การศึกษาค้นคว้าเกี่ยวกับเปลวเพลิงศักดิ์สิทธิ์ของเขาได้พาเขาเข้าใกล้อาณาจักรแห่งความจริงประจักษ์ที่เขาใฝ่ฝันเข้าไปอีกหนึ่งก้าว แม้ว่าจะไม่มีหนทางใช้ความรู้นี้ได้จริง การค้นพบของ Ignis ก็ได้สั่นสะเทือนกองทัพแห่งความมืดที่หลบซ่อนตัวอยู่ ไม่มีใครคาดคิดเลยว่าการค้นพบครั้งถัดไปของ Ignis นั้นมีโอกาสในการทำลายสมดุลระหว่างแสงสว่างและความมืดลงได้ ด้วยคำสั่งจาก Lord of Darkness กองทัพปีศาจก็ได้บุกโจมตีวิหาร ในระหว่างนั้น เปลวเพลิงจากนรกก็ลุกท่วม Tower of Contemplation ทั้งหมด นักปราชญ์ที่หวาดกลัวต่างพากันหนีตาย ทว่า Ignis ผู้มีความมุ่งมั่นแรงกล้าไม่คิดที่จะหนี เพื่อปกป้องหนังสืออันล้ำค่าของเขา เขาจึงยอมอดทนต่อเปลวเพลิงจากนรกที่แผดเผาเขาอย่างเจ็บปวด หากนี่คือชะตาชีวิตของข้า ก็ฝังข้าไว้ในอาณาจักรแห่งความจริงประจักษ์พร้อมกับความรู้ล้ำค่าพวกนี้ได้เลย! บทสวดที่มาจากใจของเขาได้ปลุกพลังแห่งแสงศักดิ์สิทธิ์ให้ตื่นขึ้นมา Ignis ประหลาดใจที่ได้เห็นเปลวเพลิงสีแดงจากนรกเปลี่ยนเป็นสีขาวศักดิ์สิทธิ์ด้วยพลังนี้ มันคือเปลวเพลิงศักดิ์สิทธิ์ที่ Ignis ต้องการเห็นด้วยตาตัวเองมาตลอดหลายปีนี้ แม้ว่ามันจะดับมอดไปเมื่อนานมาแล้ว มันก็ได้ลุกโชนขึ้นมาใหม่ในตัวของเขา Ignis ท่องคาถาควบคุมเปลวเพลิงศักดิ์สิทธิ์ราวกับเป็นสัญชาตญาณ และเปลวเพลิงศักดิ์สิทธิ์ก็ก่อตัวเป็นกำแพงไฟตามที่เขาต้องการ ผู้บุกรุกจะต้องถูกจำกัด เปลวเพลิงศักดิ์สิทธิ์จักฉีกเนื้อออกจากร่างพวกมันและแผดเผากระดูกของมันจนเหลือแต่เถ้าถ่าน! ทหารองครักษ์ของวิหารที่เกือบจะพ่ายแพ้อย่างสิ้นเชิงได้รวมกลุ่มอีกครั้งภายใต้การคุ้มครองของ Ignis และต่อสู้จนได้รับชัยชนะในที่สุด หลังจากการต่อสู้ครั้งนั้น Ignis ก็กลับไปยัง Tower of Contemplation เพื่อเดินทางด้วยการศึกษาเส้นทางสู่ความจริงประจักษ์ต่อไป

"เทียบกับความจริงประจักษ์แล้ว ความรู้ที่ข้ามีก็เป็นเพียงแค่หยดน้ำในมหาสมุทรเท่านั้น"

## ข้อมูลขั้นสูง

* Ignis ได้รับพรสวรรค์ตั้งแต่อายุยังน้อย และเพื่อนๆ ชื่นชมเขา แต่ยากที่จะรู้จักเขา

* เพื่อตามหาว่าเพื่อนๆ ของเขาอยู่ไหน Ignis จึงรับงาน เผยแผ่คำสอน

* วันที่ Ignis ได้รับตำแหน่งเป็นวันที่เขารู้สึกผิดมากที่สุด

* Ignis ไปเทศนาที่ต่างแดนตลอดทั้งปี และกลับมาที่ Veda ก็ต่อเมื่อถูก Ilumia เรียกตัวเท่านั้น

* ในช่วงพัก Ignis มักจะจ้องเขม็งไปที่เนื้อหาของหนังสือนิทาน

## ความสัมพันธ์

* **Yorn - เพื่อนร่วมงาน:** Ignis ชื่นชมในความกล้าหาญของ Yorn เป็นอย่างมาก รวมถึง Yorn ยังทำให้เขานึกถึงเพื่อนในวัยเด็กของเขา

* **Lauriel - ไกด์นำทาง:** Ignis ถูกเลือกให้เข้ารับตำแหน่งโดยเทพี Lauriel

## เนื้อเรื่องเสริม

ความมืดมิดในแสงสว่าง

ณ อาณาจักร Norman หนึ่งในอาณาจักรที่ตั้งอยู่ในเขตปกครองของดินแดนศักดิ์สิทธิ์นามว่า Veda เด็กชายในชุดคลุมสีขาวผู้หนึ่งกำลังวิ่งเข้าไปในคุกใต้ดิน ทางเดินที่เขาวิ่งผ่านจะเกิดเปลวไฟเต้นรำอยู่บนผนัง เข้ามาแทนที่ความมืดมิด บนเสื้อคลุมของเด็กชายมีสัญลักษณ์ของ Veda ปรากฏอยู่เขาคนนี้คือ Ignis เด็กอัจฉริยะแห่ง Veda ก่อนหน้านั้นเมื่อบ่ายวันนี้เอง ศาลทหารของ Veda ได้จับกุมผู้หญิงคนหนึ่งได้ ในข้อหาลักลอบขนผลึกศิลาดำ เด็กชายมองไปยังผู้ต้องหาจากที่นั่งของคณะลูกขุน เหตุผลที่เธอยังไม่ถูกประหารทันทีจากข้อหาร้ายแรงนี้ เพราะ Ignis คอยคัดค้านคำวินิจฉัยของศาล และบอกว่าต้องสอบสวนหาข้อมูลแหล่งที่มาของผลึกศิลาดำด้วย สาเหตุดังกล่าวทำให้ผู้หญิงคนนี้รอดจากการถูกประหารมาได้ ณ คุกใต้ดิน Ignis เปิดประตูห้องขังของนักโทษสาว และเดินเข้าไปใกล้ร่างที่ขดตัวอยู่บนพื้นตรงมุมห้อง ขณะที่เขากำลังจะเอื้อมมือไปหาผู้หญิงคนนั้น เธอก็หันกลับมาและจะแทงเขาด้วยของบางสิ่ง Ignis เคลื่อนตัวออกห่างจากการโจมตีได้อย่างรวดเร็ว และเขารู้ได้ทันทีว่านักโทษคนนี้ไม่ใช่ผู้หญิง เขาคือชายที่ใส่ชุดผู้หญิงเพื่อปลอมตัวตัวเท่านั้น ถึงจะตกใจแต่ Ignis ก็ได้ร่ายคาถาไฟโจมตีไปที่คนร้าย แต่เขาคนนั้นก็เร็วพอที่จะหลบเวทมนตร์นั้นได้อย่างง่ายดาย เมื่อเห็นว่าการโจมตีนั้นไม่ได้ผล เด็กชายจึงร่ายเวทมนตร์อีกคาถาที่สามารถเปลี่ยนวิถีเพลิงให้กลายเป็นฝนเปลวเพลิง พร้อมกับเสกเครื่องหมาย Veda เพื่อสร้าวงเวทรอบๆ คนร้าย ทำให้เขาหยุดชะงักชั่วขณะเมื่อเห็นว่ามันได้ผล เด็กชายยิ้มเเล็กน้อยพร้อมกับเดินเข้าไปใกล้ๆ เพื่อที่จะมองหน้าชายคนนี้ชัดๆ ทันใดนั้น Ignis ก็ต้องขนลุกสู้ และรู้สึกตัวเองว่าเขานั่นแหละ ที่เป็นคนบุกรุกเข้ามาในคุกเพื่อหาทางช่วยเหลือชายผู้นี้ เสียงดังจากการต่อสู้ของทั้งสองทำให้ผู้คุมรู้สึกว่าเกิดสิ่งผิดปกติ Ignis ได้ยินเสียงฝีเท้าของคนวิ่งตามโถงทางเดิน ตอนนี้ไม่มีเวลาให้คิดอีกแล้ว Ignis ตัดสินใจดับไฟรอบๆ ชายคนนั้น การกระทำเช่นนี้ทำให้คนร้ายก็รู้ทันที ว่าเด็กชายกำลังจะปล่อยตัวเขาไป เมื่อผู้คุมมาถึง คนร้ายทั้งท่าเหมือนจะโจมตี ก่อนที่จะกระโดออกไปนอกหน้าต่าง และสามารถหนีออกไปจากคุกได้ในที่สุด ภายใต้แสงจันทร์ซีดเซียว Ignis ได้ยินเสียงหัวเราะดังก้อง ท่าทางดั่งนกอินทรีย์ที่ชายผู้นั้นพุ่งออกจากคุกใต้ดิน มันเป็นดั่งแสงแรกแห่งความมืดมิดในจิตใจของเขา

---จบ---

## ชีวประวัติ

ในที่สุด คู่หูอัศวินแห่งแสงและเทวทูต ก็มาถึงภูเขาวายุ ดินแดนรอยต่อระหว่างแผ่นดินมนุษย์และปีศาจ ที่นั่นเต็มไปด้วยพลังความมืดและไม่มีผู้คนอาศัยอยู่ ทั้งสองพบกลุ่มของผลึกหิน Andura ท่ามกลางกองเศษหินที่มีพลังความมืดเล็ดลอดออก เนื่องจากต้องการศึกษาตัวอย่างของหินวิเศษและบรรลุปณิธานสูงสุด ในการแสดงให้โลกได้เห็นว่าผลึก Andura นี้มีพลังมหาศาล และไม่ได้ชั่วร้ายโดยกำเนิด พวกเขาจึงดึงผลึก Andura ออกมาด้วยเวทมนตร์อย่างระมัดระวัง ถึงแม้จะรู้กฏอันเข้มงวดของ Veda ดีว่า ใครก็ตามที่สัมผัสสิ่งนี้ จะต้องถูกลงโทษโดยไม่มีข้อยกเว้น ในนามของผู้ศรัทธาที่เคร่งครัด ทั้งคู่ได้ให้คำสัตย์ปฏิญาณไว้ว่า จะเป็นผู้ปกป้องแสงสว่างและขับไล่ความมืดให้หมด แต่ตอนนี้ ฝ่ายตรงข้ามได้ต้อนพวกเขาจนมุม ด้านหน้าคือศัตรูอันชั่วร้าย ด้านหลังคือหุบเหวอันมืดมิด ในสถานการณ์อันคับขัน เพื่อช่วยเหลือคู่หูของตน อัศวินจึงตัดสินใจสัมผัสไปที่ผลึกหิน Andura ทำให้พลังความมืดได้กลืนกินร่างกายของเขา พร้อมกับพยายามมอบคุณสมบัติของ Fallen ให้แก่อัศวิน เมื่อเทวทูตเห็นดังนั้น เขาจึงเริ่มสวดคาถา Purify ด้วยหวังว่าจะชำระล้างคู่หูจากความมืด แต่ทันใดนั้น เทวทูตก็ถูกลำแสงเวทมนตร์ปริศนาจากบุคคลนิรนาม พุ่งเข้ามาทำร้ายจากทุกทิศทาง ท่ามกลางความโกลาหล เมื่ออัศวินเห็นคู่หูล้มลง ความเกรี้ยวกราดก็ได้ครอบงำ ความโกรธได้เติมพลังความมืดในตัว และดับสติสัมปชัญญะอันน้อยนิดที่เหลือยู่ เขากระหน่ำฟันอย่างรุนแรงกับทุกสิ่งรอบตัว ซึ่งทำให้เขาไม่สามารถป้องกันอะไรได้อีกต่อไป เมื่อเห็นจุดอ่อน เหล่ามือปราบจาก Veda ได้ฉวยโอกาสนี้โจมตีใส่อัศวินในทันที แสงสว่างส่องไปทั่วหุบเขาวายุ ขับไล่ความมืดออกจากทุกซอกทุกมุมอย่างไร้ความปราณี ร่างที่ถูกเจาะด้วยแสงของอัศวินกำลังตกลงสู่ก้นหุบเหวที่ไม่มีที่สิ้นสุด เทวทูตได้ยินเสียงกระซิบแผ่วเบาของอัศวินที่กำลังจะหมดลมหายใจ "ลาก่อน ฝากที่เหลือด้วยนะ" Ignis นั่งบนเก้าอี้ของเขาพร้อมหนังสือเล่มเก่าที่ตั้งอยู่บนตัก เด็กๆ ต่างงงกับเรื่องนี้อย่างเงียบๆ พร้อมร้องขอให้เขาเล่าเรื่องราวตอนจบว่าเป็นอย่างไร Ignis จึงพูดว่า "เพื่อแผนการอันยิ่งใหญ่แล้ว เทวทูตต้องอยู่กับความรู้สึกผิดไปตลอดกาล" เมื่อได้ฟัง เหล่าเด็กๆ ก็ยังเหมือนอยากจะให้เขาเล่าต่อไป และเริ่มงอแง เมื่อเวลาผ่านไปสักพัก พวกเด็กๆ ก็ลืมความสนใจเรื่องนี้ไปหมดสิ้น และเริ่มเล่นซนกันต่อ แล้วมีเด็กผู้ชายคนหนึ่ง วิ่งชนหนังสือบนตักของ Ignis ร่วงลงไปบนพื้น เขาจึงก้มลงไปเก็บหนังสือนั้น แล้วมีรูปภาพใบหนึ่งหล่นลงมา ในรูปภาพปรากฏหนุ่มสาวคู่หนึ่ง คนนึงถือดาบ และอีกคนถือหนังสือเวทมนตร์ ทั้งสองยิ้มร่าอย่างมีความสุข

## สกิล

### สกิลอัลติเมท

 2
 3

## สกิน

Flaming
Crescent Moon: Wisdom
Lord of the Frost

## แนะนำ

### ไอเทม

Gilded Greaves
Berith's Agony
Soul Scroll
Frosty's Revenge
Rehea's Blessing
Staff of Nuul

### รูน

**LV 3: Desolate**
พลังเวท +4.2
เจาะเกราะเวท +2.4
**LV 3: Protect**
พลังชีวิต +45
ฟื้นฟูพลังชีวิต/5วิ +5.2
ความเร็วเคลื่อนที่ +0.4%
**LV 3: Stain**
พลังเวท +2.4
ลดคูลดาวน์ +0.7%

### พลังแฝง

**Mana Refill**
เมื่อใช้สกิล/โจมตีปกติโดนฮีโร่ศัตร จะฟื้นฟูมานา 8% (คูลดาวน: 5วิ)
**Holy Verdict**
ได้รับเจาะเกราะ/เจาะเกราะเวท +18 (LV อัw+3)
**Sacred Protection**

**Devourer**
หลังจาก Kill หรือ Assist จะฟื้นฟูพลังชีวิต 9% และมานา 15%
**Recovery+**
แทนที่สกิล "Recovery" ด้วย "Recovery+" ซึ่งจะฟื้นฟู HP 660 และมานา 210 ทันที

## บทพูด

### เลือกฮีโร่

* **Hoho Enlightening**

* **Ground control, we have ignition**

* **Let there be light**

### เกิดใหม่

* **Like the lights!**

* **Welban ghor yamban** (เวลบาน กอร์ ยัมบาน): **Order over chaos:** กฏเกณฑ์อยู่เหนือความวุ่นวาย

* **Veda lin kho sunyan qoz il** (เวดา ลิน โคห์ ซุนยาน โคซ อิล): **Veda is the light that leads Athanor:** Veda เป็นแสงนำทาง Athanor

* **Il kho chong shun min** (อิล โคห์ ชอง ชุน มิน): **The light gives us strength:** แสงสว่างทำให้เราแข็งแกร่ง

### ปกติ

* **Let's torch it**

* **Open your mind..**

* **Absolutely brilliant**

* **Ignite away**

### ใช้สกิล

* **Trial by fire!**

* **Brimstone!**

* **Light the way**

* **Pyromania!**

* **Burn it all!**

* **Blinding!**

* **Light 'em up!**

### สังหารต่อเนื่อง

* **Well.. I'm blowing up**

* **Haha! A dazzling display!**

## แกลเลอรี่

### Splash art

DefaultFlamingCrescent Moon: WisdomLord of the Frost
### โมเดล

DefaultFlamingCrescent Moon: WisdomLord of the Frost

## อ้างอิง

1. ↑ https://www.facebook.com/ROVTH/posts/1947584852071621
2. ↑ 2.0 2.1 https://www.facebook.com/ROVTH/post/793965687433549/
3. ↑ https://www.facebook.com/ROVTH/posts/1326652954164817
4. ↑ https://www.facebook.com/ROVTH/post/1427383264091785/
5. ↑ https://en.m.wikipedia.org/wiki/Ignis

แทงค์
ไฟต์เตอร์
แอสซาซิน
เมจ
แครี่
ซัพพอร์ต